Illum il-Kunsill adotta l-pakkett dwar l-iskart li jistabbilixxi regoli ġodda għall-ġestjoni tal-iskart u jistabbilixxi miri għar-riċiklaġġ li jorbtu legalment. Huwa pjaċir kbir tiegħi li llum il-ministri taw l-approvazzjoni tagħhom għal-leġislazzjoni riveduta dwar l-iskart. L-Ewropa qed timxi lejn ekonomija ċirkolari. Dawn ir-regoli l-ġodda jipproteġu mhux biss l-ambjent tagħna iżda wkoll is-saħħa taċ-ċittadini tagħna. Illum nagħlqu ċ-ċiklu tal-ħajjiet tal-prodotti, mill-produzzjoni u l-konsum għall-ġestjoni tal-iskart. Din id-deċiżjoni hija dwar kif nagħmlu l-ekonomiji tagħna aktar sostenibbli u favur l-ambjent. Neno Dimov, Ministru għall-Ambjent u l-Ilma tal-Bulgarija L-istati membri ser ikollhom jilħqu l-miri li ġejjin hekk kif iżidu l-użu mill-ġdid u r-riċiklaġġ ta' skart muniċipali Skart muniċipali L-istati membri ser jistabbilixxu, sal-1 ta' Jannar 2025, ġbir separat għal skart perikoluż mid-djar. Barra minn hekk, ser jiżguraw li sal-31 ta' Diċembru 2023, il- bijoskart jew jinġabar b'mod separat inkella jiġi riċiklat fis-sors (eż. ikkompostjar fid-djar). Dan minbarra l-ġbir separat li diġà jeżisti għall-karta u l-kartun, il-ħġieġ, il-metalli u l-plastik. Il-leġislazzjoni tiddefinixxi miri speċifiċi ta' riċiklaġġ għall- imballaġġ L-imballaġġ kollu Injam Metall ferruż Aluminju Ħġieġ Karti u kartun Il-leġislazzjoni fiha mira ta' tnaqqis tar-rimi f'landfill , u tistabbilixxi rekwiżiti minimi għall- iskemi kollha ta' responsabbiltà estiża tal-produttur . Produtturi ta' prodotti koperti minn dawn l-iskemi jridu jġorru r-responsabbiltà għall-ġestjoni tal-istadju tal-iskart tal-prodotti tagħhom, u ser jinħtieġu li jikkontribwixxu finanzjarjament. Ġew introdotti wkoll skemi obbligatorji ta' responsabbiltà estiża tal-produttur għall-imballaġġ kollu. L-istati membri għandhom jagħmlu ħilithom biex jiżguraw li mill-2030, kull skart adatt għar-riċiklaġġ jew irkupru ieħor, b'mod partikolari fl-iskart muniċipali, ma għandux jiġi aċċettat f'landfill. Il-pakkett dwar l-iskart ser iwassal għal aktar riċiklaġġ tal-iskart u b'hekk jikkontribwixxi għall-ħolqien ta' ekonomija ċirkolari. Ser jinkoraġġixxi l-użu ta' imballaġġ riċiklabbli u imballaġġ li jista' jintuża mill-ġdid u ser itejjeb il-mod ta' kif jiġi ġestit l-iskart. Sfond u passi li jmiss Il-Kummissjoni Ewropea ppreżentat pakkett rivedut dwar l-ekonomija ċirkolari fit-3 ta' Diċembru 2015, inkluż l-hekk imsejjaħ pakkett dwar l-iskart li jikkonsisti minn erba' proposti leġislattivi. Dan jindirizza l-problemi ambjentali b'implikazzjonijiet transnazzjonali li jkopru l-impatt ta' ġestjoni mhux adatta tal-iskart fuq l-emissjonijiet ta' gassijiet b'effett ta' serra, it-tniġġis tal-arja u r-rimi taż-żibel, inkluż fl-ambjent marittimu. Jiżgura li materjal ta' valur li jkun jinsab fl-iskart jintuża mill-ġdid, jiġi riċiklat u jerġa' jidħol fl-ekonomija Ewropea b'mod effettiv, u b'hekk jgħin biex issir transizzjoni lejn ekonomija ċirkolari u biex titnaqqas id-dipendenza tal-UE fuq l-importazzjoni ta' materja prima billi jippromwovi l-użu prudenti, effiċjenti u razzjonali tar-riżorsi naturali. Fid-19 ta' Mejju 2017, l-ambaxxaturi għall-UE qablu dwar mandat fir-rigward tal-pakkett, u b'hekk wittew it-triq għat-trilogi, li bdew fit-30 ta' Mejju 2017. Wara diversi sessjonijiet ta' negozjati, fit-18 ta' Diċembru ntlaħaq qbil proviżorju bejn il-Presidenza Estonjana u l-Parlament Ewropew, u l-ambaxxaturi għall-UE approvaw il-qbil fit-23 ta' Frar. Issa li l-Kunsill adotta l-leġislazzjoni, din ser tidħol fis-seħħ 20 jum wara l-pubblikazzjoni tagħha fil-Ġurnal Uffiċjali. Direttiva dwar l-iskart Direttiva dwar ir-rimi ta' skart f'landfill Direttiva dwar l-ELV/Batteriji/WEEE Direttiva dwar l-iskart mill-imballaġġ L-ambaxxaturi għall-UE japprovaw regoli ġodda dwar il-ġestjoni u r-riċiklaġġ tal-iskart (stqarrija għall-istampa, 23 ta' Frar 2018) Il-Kunsill u l-Parlament jilħqu qbil proviżorju dwar ir-regoli ġodda tal-UE dwar l-iskart (stqarrija għall-istampa, 18 ta' Diċembru 2017) Ara l-paġna tal-laqgħa